钦定古今图书集成/明伦汇编/氏族典/第303卷 > 梁潜
## 钦定古今图书集成/明伦汇编/氏族典/第303卷 > 梁潜

按《明外史解缙传》：“梁潜，字用之，泰和人。洪武二十九
年，举乡试。明年，授四川苍溪训导。以荐除广东四会
知县，改阳江、阳春，皆有治声。永乐元年，召修《太祖实
录》，书成，擢翰林修撰，总裁《永乐大典》。帝幸北京，屡驿
召赴行在。十五年，复幸北京，亲择侍从监国臣翰林
独杨士奇以潜副之。时两京隔绝，汉王高煦谋夺嫡”，
谗构万方。有陈千户者，擅取民财，令旨谪交阯，数日
后念其有军功，贷之。还，有言于帝者曰：“上所谪罪人，
皇太子曲宥之矣。”遂诛陈千户。事连潜，逮系狱，并诛
潜妻杨氏，痛潜非命，不食死。